અક્ષર દેરીના સાર્ધ શતાબ્દી મહોત્સવની ઉજવણી માટે અક્ષર મંદિરની પાછળના ભાગે આશરે ર૦૦ એકર ભૂમિ પર ખાસ સ્વામિનારાયણ નગર ઊભું કરવામાં આવ્યું છે. મહોત્સવનું આ સૌથી મોટું આકર્ષણ છે. બીએપીએસના અપૂર્વ મુનિ સ્વામી કહે છે, ‘છેલ્લા બે મહિનાથી આશરે ૧પ,૦૦૦ જેટલા સ્વયંસેવકો અને સંપ્રદાયના સંતોએ મહેનત કરીને આ ખાસ નગરનું નિર્માણ કર્યું છે. અક્ષર દેરી સાર્ધ શતાબ્દી મહોત્સવના ખાસ આકર્ષણ એવા સ્વામિનારાયણ નગરમાં ભવ્ય કલાત્મક દ્વાર ઊભો કરવામાં આવ્યો છે. સૌથી મોટંુ આકર્ષણ એ સભા મંચનું છે. ૧૭પ ફૂટ લાંબો, ૧૩૦ ફૂટ પહોળો અને ૭૦ ફૂટ ઊંચો આ મંચ તૈયાર કરવામાં આવ્યો છે.